Բիբի Ռեքսա

Բլետա Ռեքսա (անգլ.՝ Bleta Rexha; ազգանվան ալբանիական տարբերակ՝ Ռեջա [ɾɛd͡ʒa], օգոստոսի 30, 1989(1989-08-30), Բրուքլին, Նյու Յորք, Նյու Յորք, ԱՄՆ), ավելի հայտնի է Բիբի Ռեքսա անունով (անգլ.՝ Bebe Rexha), ալբանական ծագումով ամերիկացի երգչուհի և երգերի հեղինակ։ Ամենամեծ հայտնիությունը ձեռք է բերել Cash Cash-ի հետ «Take Me Home» և Դեյվիդ Գետտայի հետ «Hey Mama» երգերը թողարկելուց հետո։ Ավելի վաղ ելույթ էր ունենում Black Cards նախագծում, որպես վոկալիստ, այն ստեղծվել էր Փիթ Վենտցը, նաև եղել է համահեղինակ Էմինեմի և Ռիհաննայի «The Monster» երգի վրա աշխատելիս։


== Կյանք և կարիերա ==
Ռեքսան ծնվել է 1989 թվականի օգոստոսի 30-ին, Բրուքլինում (Նյու Յորք), էթնիկ ալբանացիների ընտանիքում (ազգանվան ալբաներեն տարբերակ՝ Ռեջա), ովքեր եկել էին Մակեդոնիայի Դեբար քաղաքից։ Ունի մակեդոնիական և ամերիկյան քաղաքացիություն։ Ռեքսան սկսել է հետաքրքրվել երաժշտությամբ, դեռևս 4 տարեկանից և շարունակել է դրանով զբաղվել՝ մասնակցելով Սթաթեն Այլենդի Տոտտենվիլական բարձրագույն դպրոցի մյուզիքլներին, օրինակ՝ «Հելլո Դոլլի», «Հիսուս Քրիստոս գերաստղ» և «Ջութակահարը տանիքին»։ Նրան ոգեշնչում են այնպիսի երաժիշտներ, ինչպիսիք են՝ Սթիվի Ուանդերը, Թորի Ամոսը, Ջոն Լեջենդը և The Temptations-ը։ Ռեքսան, որպես դեռահաս արժանացել է «լավագույն կոմպոզիտոր» մրցանակին Նյու Յորքի Ձայնագրման արվեստի և գիտության ակադեմիայի կողմից՝ Նյու Յորքում կազմակերպած ամենամյա «Օրվա Գրեմի» մրցանակաբաշխությանը, որը նրան հնարավորություն տվեց ծանոթանալ բազմաթիվ հայտնի երաժշտական պրոդյուսերների հետ։


== Սոլո կարիերա ==

2013 թվականին, որպես հաջողակ կոմպոզիտոր, Ռեքսան պայմանագիր կնքեց Warner Bros. Records-ի ղեկավարներ Ջեֆ Ֆենտսերի և Ալեքս Վիլհելմի հետ։ Նա գրեց Սելենա Գոմեսի «Stars Dance» ալբոմի «Like a Champion», Նիքի Ուիլյամսի «Glowing» և Էմինեմի ու Ռիհաննայի «The Monster» երգերը։ «The Monster» երգը հայտնվել է Billboard Hot 100 հիթ շքերթում, այդ երգը սկզբում կորվում էր «Monster Under My Bed» և նախատեսվել էր Ռեքսայի առաջնաելույթային ալբոմի համար, սակայն հետագայում նրա կոլեգաները այդ երգը կիսել են Էմինեմի լեյբլի հետ, և երգը վերամշակելով վերակոչվեց «The Monster»:
Այդ նույն տարում Ռեքսան իր SoundCloud-ի հաշվում թողարկեց «Comeback Kids» երգը, ինչպես նաև Cash Cash-ի հետ համատեղ ձայնագրած «Take Me Home» սինգլը, որը զբաղեցրել է 57-րդ տեղը Billboard Hot 100-ում։ Cash Cash-ը և Բիբին նաև ձայնագրել են «Take Me Home» երգի ակուստիկ տարբերակը և 2014 թվականի փետրվարի 25-ին նկարահանվեց դրա տեսահոլովակը, Big Beat Records ստուդիայի հովանավրությամբ։
Ռոքսին աշխատելով իր առաջնաելույթային ալբոմի վրա, համագործակվել է այնպիսի պրոդյուսերների հետ, ինչպիսիք են՝ Դեյվիդ Գետտան, Ֆրեյզեր Սմիթը, Frequency-ն և այլք։ 2014 թվականի մարտի 21-ին, Ռեքսան թողարկեց իր առաջնաելույթային ալբոմի «I Can't Stop Drinking About You» երգը, Warner Bros. Records լեյբլի հովանավորությամբ։ Դեկտեմբերի 24-ին նա թողարկեց երկրորդ սինգլը՝ «I'm Gonna Show You Crazy»: Ապա, հենց նույն օրը թողարկեց «Gone» երգը։ 2015 թվականի ապրիլի 21-ին, Ռեքսան հայտարարեց, որ թողարկելու է «I Don't Wanna Grow Up» մինի ալբոմը, որը պարունակելու է 5 երգ։ Ալբոմը թողարկվեց 2015 թվականի մայիսի 12-ին։


== Սկավառակագրություն ==


=== Մինի ալբոմներ ===
I Don't Wanna Grow Up (2015)
All Your Fault: Pt. 1
All Your Fault: Pt. 2


=== Սոլո երգեր ===


=== Համագործակցություններ ===


=== Գովազդային սինգլեր ===


=== Որպես հյուր ===


=== Որպես հեղինակ կամ համապրոդյուսեր ===


== Անվանակարգումներ և մրցանակներ ==


== Ծանոթագրություններ ==